หุ้นสหรัฐฯปิดลบ
ตลาดหุ้นสหรัฐฯ ปิดลบในกรอบแคบๆ  ดาวโจนส์ ลดลง 28.57 จุด ขณะที่ราคาน้ำมันปิดผสมผสาน
16 พ.ย. 2555

ตลาดหุ้นสหรัฐฯ ปิดลบในกรอบแคบๆ  ดาวโจนส์ ลดลง 28.57 จุด ขณะที่ราคาน้ำมันปิดผสมผสาน ตลาดหุ้นสหรัฐฯวานนี้(15พ.ย.) การชื้อขายผันผวน ก่อนปิดลบในกรอบแคบๆ จากแรงฉุดของรายงานผลประกอบการบริษัทค้าปลีกยักษ์ใหญ่อย่างวอลมาร์ต
ดัชนีหุ้นดาวโจนส์ ลดลง 28.57 จุด (0.23 เปอร์เซ็นต์) ปิดที่ 12,542.38 จุด แนสแดค ลดลง 9.87 จุด (0.35 เปอร์เซ็นต์) ปิดที่ 2,836.94 จุด เอสแอนด์พี ลดลง 2.16 จุด (0.16 เปอร์เซ็นต์) ปิดที่ 1,353.33 จุด ขณะที่ราคาน้ำมันปิดผสมผสานท่ามกลางยอดผู้รับสิทธิประโยชน์คนว่างงานสหรัฐฯสูงขึ้นและเหตุตึงเครียดในตะวันออกกลาง       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 87 เซนต์ ปิดที่ 85.45 ดอลลาร์ต่อบาร์เรล ส่วนเบรนท์ทะเลเหนือ งวดส่งมอบเดือนเดียวกัน เพิ่มขึ้น 1.37 เซนต์ ปิดที่ 110.98 ดอลลาร์ต่อบาร์เรล